**แบบ ปค.๑**

**หนังสือรับรองการประเมินผลการควบคุมภายใน**

**เรียน นายอำเภอบัวใหญ่**

 องค์การบริหารส่วนตำบลด่านช้าง ได้ประเมินผลการควบคุมภายในของหน่วยงาน สำหรับปีสิ้นสุดวันที่ ๓๐ เดือนกันยายน พ.ศ.๒๕๖4 ด้วยวิธีการที่หน่วยงานกำหนดซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติ การควบคุมภายในสำหรับหน่วยงานของรัฐ พ.ศ.๒๕๖๑ โดยมีวัตถุประสงค์เพื่อให้ความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

 จากผลการประเมินดังกล่าวองค์การบริหารส่วนตำบลด่านช้าง เห็นว่า การควบคุมภายในของหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. ๒๕๖๑ ภายใต้การกำกับดูแลของนายอำเภอบัวใหญ่

 กรณีมีความเสี่ยงสำคัญ และกำหนดจะดำเนินการปรับปรุงการควบคุมภายในสำหรับความเสี่ยงดังกล่าวในปีงบประมาณ/ปีปฏิทินถัดไป ให้อธิบายเพิ่มเติมในวรรคสาม ดังนี้

 อย่างไรก็ดี มีความเสี่ยงและได้กำหนดปรับปรุงการควบคุมภายใน ในปีงบประมาณหรือปีปฏิทิน สรุปได้ดังนี้

 **สำนักปลัด**

 1. **งานสารบรรณ** ระบบการค้นหาหนังสือราชการจากหน่วยงานอื่นยังล่าช้าหากมีข้อราชการด่วนจะทำให้ปฏิบัติงานไม่ทันต่อกำหนดเวลา

 2. **งานกิจการสภา** การนำเอกสารเข้าที่ประชุมสภาฯ การจัดส่งเอกสารให้งานกิจการสภาล่าช้า ทำให้เอกสารไม่ครบทำให้สมาชิกสภาฯ ล่าช้า

 3. **งานการเจ้าหน้าที่** การบรรจุแต่งตั้งไม่เป็นไปตามแผนอัตรากำลัง ๓ ปี การพัฒนาพนักงานส่วนตำบล พนักงานจ้างยังไม่เหมาะสมและขาดความต่อเนื่อง ขาดกระบวนการสร้างขวัญและกำลังใจในการปฏิบัติงาน มีการโยกย้ายทำให้ขาดความต่อเนื่องในการปฏิบัติงาน

 4. **งานวิเคราะห์นโยบายและแผน** เนื่องจากประชาชนไม่เห็นความสำคัญของการประชุมชาคม ขาดการให้ความรู้เกี่ยวกับเรื่องการประชาคมว่าประชาชนได้ประโยชน์อะไรบ้างจากการ ประชาชนมีทัศนคติต่อการประชาคมคิดว่าเป็นหน้าที่ของผู้นำท้องถิ่นสมาชิกสภาฯ จะต้องเป็นผู้ดำเนินการ

 5. **งานพัฒนาชุมชน** ระบบข้อมูลผู้สูงอายุ ผู้พิการ ผู้ป่วยติดเชื้อและผู้ด้อยโอกาส ที่มีอยู่ไม่ตรงกับข้อมูลในระบบสารสนเทศของกรมส่งเสริมฯ เนื่องจากผู้สูงอายุ ผู้พิการและผู้ป่วยติดเชื้อ บางคนไม่ได้อาศัยอยู่จริงในพื้นที่ทำให้การประสานข้อมูล กรณีการเสียชีวิต การย้ายที่อยู่หรือกรณีบัตรประจำตัวหมดอายุทำให้ข้อมูลการเบิกจ่ายเบี้ยยังชีพยังมีความเสี่ยง

 6. **งานนิติการ** ระเบียบ กฎหมายไม่เป็นปัจจุบันทำให้การปฏิบัติงานของเจ้าหน้าที่เกิดความล่าช้า

 7. **งานป้องกันและบรรเทาสาธารณภัย** สภาพแวดล้อมเปลี่ยนแปลงไม่สามารถพยากรณ์ล่วงหน้าได้ ประกอบกับขาดแคลนกำลังเจ้าหน้าที่และวัสดุ อุปกรณ์ในการป้องกันและบรรเทาสาธารณภัยไม่เพียงพอ

 8.กิจกรรมการด้านการป้องกันโรคติดต่อ โรคติดเชื้อไวรัสโคโรน่า (COVID 19)

 **ส่วนการคลัง**

 1.กิจกรรมงานการเงินและบัญชี หน่วยงานผู้เบิกไม่ศึกษาระเบียบและหนังสือสั่งการให้ถูกต้อง วางฎีกาล่าช้าและเร่งด่วน ทำให้หน่วยงานคลังมีระยะเวลาในการตรวจฎีกาน้อย และมีสถานที่เก็บเอกสารทางการเงินอาจทำให้เอกสารสูญหายได้

 2.กิจกรรมการจัดเก็บรายได้ บุคลากรผู้ปฏิบัติงานด้านจัดเก็บรายได้ขาดาความรู้และความเข้าใจการจัดเก็บภาษีที่ดินและสิ่งปลูกสร้างและระเบียบที่เกี่ยวข้องซึ่งเป็นระเบียบกฎหมายตัวใหม่ที่เริ่มใช้ในปีงบประมาณ 2563

-2-

 3.กิจกรรมด้านการจัดซื้อจัดจ้างและงานพัสดุ เกิดจากสภาพแวดล้อมภายใน เจ้าหน้าที่พัสดุไม่เพียงพอต่อการปฏิบัติงาน และระเบียบมีการเปลี่ยนแปลงอยู่เสมอทำให้ผู้ปฏิบัติงานมีความรู้ความเข้าใจที่ไม่ชัดเจน

 **กองการศึกษา ศาสนา และวัฒนธรรม**

 1.กิจกรรมพัฒนาเกี่ยวกับการจัดการเรียนการสอนของศูนย์พัฒนาเด็กเล็กสังกัดองค์การบริหารส่วนตำบลด่านช้าง ขาดบุคลากรทางการศึกษา อาคาร สถานที่และสภาพแวดล้อมในการจัดกาเรียนการสอนยังไม่ได้มาตรฐานภายนอกอาคาร

 **กองช่าง**

 **1.**กิจกรรมการปรับปรุงของเจ้าหน้าที่ปฏิบัติงาน ยังขาดบุคลากรตำแหน่งนายช่างโยธาเข้ามาปฏิบัติงาน ปริมาณงานที่มีเกิดความล่าช้าไม่ทันต่อเหตุการณ์

 2.กิจกรรมการวางแผนแนวทางการพัฒนาชุมชนให้มีระเบียบ ยังขาดบุคลากรที่มีความเชี่ยวชาญด้านการจัดทำผังรวมเมืองของชุมชน ชุมชนจึงยังไม่มีการจัดทำผังเมืองของชุมสชน

 กองส่งเสริมการเกษตรกิจกรรมด้านงานส่งเสริมการเกษตร

 1.กิจกรรมด้านงานส่งเสริมการเกษตร.ขาดเจ้าหน้าที่ช่วยงานในแผนงานการเกษตร ซึ่งมีบุคลากรที่ทำงานด้านนี้เพียงคนเดียวอาจส่งผลให้คุณภาพของงานลดลง

 2.ปัญหาภัยธรรมชาติต่างๆหรือด้านการส่งเสริมการผลิตต้องอาศัยนักวิชาการเกษตรจากระดับอำเภอ

 อรวรรณ ไชยนรินทร์

(นางอรวรรณ ไชยนรินทร์)

ปลัดองค์การบริหารส่วนตำบลด่านช้าง ปฏิบัติหน้าที่

นายกองค์การบริหารส่วนตำบลด่านช้าง

วันที่ 24 เดือนธันวาคม พ.ศ.2564